open-index/open-wikipedia-markdown huggingface dataset:
Wyoming

**Wyoming** (Engels: *State of Wyoming*) is 'n deelstaat in die weste van die Verenigde State van Amerika met 'n oppervlakte van 253&nbsp;348 km² en 'n bevolking van 578&nbsp;759 in 2019. Die hoofstad en grootste nedersetting is Cheyenne. 

Wyoming word in die noorde deur Montana, in die ooste deur Suid-Dakota en Nebraska, in die suide deur Colorado en Utah, en in die weste deur Montana, Idaho, en Utah begrens. Dit lê tussen die Rotsgebergte en die Groot Vlaktes (wat 'n gebied van grasvlaktes is). Die Yellowstone Nasionale Park is in die noordooste van Wyoming geleë. Wyoming is die 44ste deelstaat wat tot die Unie toegelaat is.

Wyoming se byname is *Equality State* en *Cowboy State*. Die naam Wyoming kom van die Munsee-woord *xwé:wamənk*, wat "aan die groot rivier se plat kant" beteken.

[duimnael|links|'n [Geiser (bron)|Geiser in die Yellowstone Nasionale Park]]
duimnael|links|'n Houtskuur in die historiese John Moulton Homestead-kompleks wat deel uitmaak van die Mormon Row Historic District, Grand Teton National Park
[duimnael|links|Oregon National Historic Trail. Vanaf 1840 het 'n halfmiljoen setlaars weswaarts getrek op een van die drie historiese roetes deur Wyoming - Oregon, Mormon Pioneer en California. In die volgende vyftig jaar het twaalf nuwe deelstate in gebiede wes van die [Mississippirivier|Mississippi tot die Unie toegetree]]

## Verwysings 
## Eksterne skakels 
;Toerisme
----
* *Wyoming Office of Tourism*
;Geskiedenis
----
* *Wyoming State Historical Society*
* *WyoHistory.org - The Online Encyclopedia*
;The Mormon Trail
----
* *Church of Jesus Christ of Latter-day Saints: Wyoming Historic Sites*
* *Pioneer Journeys - More Than a Trek*
Nevada

**Nevada** (Engels: *State of Nevada*) is 'n deelstaat in die weste van die Verenigde State van Amerika. Dit is die 36ste deelstaat wat tot die Unie toegelaat is. Die hoofstad is Carson City en die grootste stad is Las Vegas. 

Nevada het 'n oppervlakte van 286&nbsp;367 vierkante kilometer en 'n bevolking van sowat 2,7 miljoen. Nevada word in die noorde deur Oregon en Idaho, in die ooste deur Utah, in die suide deur Arizona en Kalifornië, en in die weste deur Kalifornië begrens. Dit het 'n droë klimaat weens sy geografiese ligging in die Mojave-woestyn. In die algemeen kry Nevada relatief min reënval.

Die berugte en geheime *Area 51* lugmagbasis is in Nevada geleë.
duimnael|links|Virginia City
duimnael|links|Black Rock Desert
duimnael|links|Skadu's gooi in Black Rock Desert
duimnael|links|'n Vallei naby Pyramid Lake
duimnael|links|Yucca Mountain
duimnael|links|Hooverdam
duimnael|links|Lugaansig van die Hooverdam op die grens tussen Nevada en Arizona
duimnael|links|Landing in Las Vegas
duimnael|links|Panorama Towers - woonsteltorings in Las Vegas
duimnael|links|Parys in die woestyn
duimnael|links|Las Vegas: The Venetian Hotel met Dollarpaleis (kasino)
duimnael|links|Las Vegas: The Venetian Hotel
duimnael|links|Leaving Las Vegas
Nevada se byname is *Silver State*, *Sagebrush State* en *Battle Born State*. Wildeals - 'n hoogs aromtiese silwergrys kruidplant met geel bloeisels wat in Engels *sagebrush* genoem word - is Nevada se amptelike staatsplant. Wildeals-steppe beslaan sowat veertig persent van die deelstaat se oppervlakte. Indiane het wildeals as kleur- en brandstof, as medisinale plant en vir rituele doeleindes gebruik. As dit verbrand word, versprei dit 'n aangename reuk wat aan appelsider herinner.

## Verwysings 
## Eksterne skakels 
;Toerisme en kultuur
----
* *Travel Nevada*
* *Department of Tourism and Cultural Affairs*
;Geskiedenis
----
* *Nevada Historical Society*
;Tydskrifte en aanlynbronne
----
* *Nevada Magazine*
;Mynbou
----
* *Visual Capitalist: Gold in Nevada: The Real Golden State*
Klipwerf

**Klipwerf** is ’n bekende Suid-Afrikaanse musiekgroep wat boeremusiek speel. Die groep is in 1969 gestig deur Hentie Visagie en sy seuns, Johann en Kobus, saam met Nicol Louw. Hulle eerste album is eers in 1988 opgeneem (20 jaar ná stigting). Huidige lede is: Kobus Visagie (klawerbord), Genè van Niekerk (klawerbord), Johnny Dreyer (tromme) en Willie Burger (kitaar).

In 2010 ontvang hulle ’n SAMA-toekenning in die kategorie *beste Afrikaanse tradisionele musiek* vir *Hantam Carnival*.

## Diskografie 
Van Klipwerf se albums sluit in:
* Kom Kuier in die Hantam, 1988
* Hantam Vrolikheid, 1990
* Hantam Opskop, 1991
* Hantam Klanke, 1992
* Hantam Jolyt, 1993
* Hantam Berge, 1994
* Hantam Lapland, 1995
* Hantam Skoffel, 1996
* Hantam Drafstap, 1997
* Hantam Kapperjolle, 1998
* Hantam Bokkie, 1999
* Hantam Deurnag, 2000
* Hantam Moedskep, 2001
* Beste van Klipwerf, 2002
* Hantam Wikkel, 2003
* Loof Hom, 2003 UNIVERSAL
* Hantam Pennies, 2004
* Prys Hom, 2004
* Dans In Die Hantam, 2005
* Hantam Warmvat, 2005
* By Die Kruis, 2006 UNIVERSAL
* Hantam Vleisfees – Die DVD, 2006 UNIVERSAL
* Hantam Kwêla, 2006 UNIVERSAL
* Hantam Blokkies, 2007 UNIVERSAL
* Hantam Toeka, 2008
* Gebed, 2008 UNIVERSAL
* Hantam Carnival – 40 Jaar, 2009 UNIVERSAL
* Hantam Leplek, 2010
* Hantam Nostalgie, 2011
* Hantam Tydloos, 2015
* Hantam Unplugged, 2015
* Hantam Gatskop, 2015
* 50 Jaar Se Hoogtepunte, 2018
* Hantam Dis Die Lewe, 2019

## Verwysings 
## Sien ook 
* Lys van Suid-Afrikaanse musiekgroepe

## Eksterne skakels 
*
Noise-musiek

[regs|duimnael|200px|[Neptune (band)|Neptune]]

**Noise-musiek** is een van vele musiekgenres wat gekenmerk word deur nie-tradisionele musiekinstrumente. Noise-musiek mag, byvoorbeeld, insluit: gemanipuleerde opnames, stoornis, terugkoppeling, masjiengeraas, baanwerkverbuigde instrumente, nie-musikale stemelemente, of enige ander bronne van geraas.

Praktisyns en entoesiaste van die genre verwys in die algemeen nie hierna as "noise-musiek" nie, maar verkies eerder die term "noise".

## Noise-musiekgroepe 
* HEALTH
* Liars
* Lighting Bolt
* Melt-Banana
* Shellac
* Sonic Youth

## Eksterne skakels 
*  alphamanbeast's noise directory - Skakels na kunstenaars, musiekuitgewers en verskillende noise-musiek verwante hulpbronne.
Bevuisting

**Bevuisting** is 'n seksuele aktiwiteit waar 'n hand of vuis in die vagina of anus gesteek word. Gewoonlik behels bevuisting nie die forsering van 'n gebalde vuis in die vagina of anus nie. Al vyf vingers word eerder reguit, en so na as moontlik aan mekaar, gehou (in die vorm van 'n snawel), en dan stadig in 'n goed gelubrikeerde vagina of anus gesteek (Herrman 1991:47). Wanneer die hand binne is, word die vingers in 'n vuis gevou of reguit gehou. In kragdadiger vorme van bevuisting word 'n gebalde vuis ingesteek en stadig onttrek. Meer ervare bevuistes mag twee vuiste (dubbelbevuisting) in die vagina of anus ontvang. In die geval van dubbelbevuisting word plesier ervaar uit die rek van die anus of vaginale wand, eerder as van die in-en-uit beweging van die hande (Herrman 1991:58).

## Gevaar 
Die proses van bevuisting kan die vagina of anus beskadig. Normaalweg sal dit seer en pynlik wees, maar kan ook tot langdurige en ongemaklike infeksies lei. Daar is selfs gevalle beskryf waar bevuisting die dood tot gevolg gehad het.

## Verwysings 
*
Wes-Virginië

**Wes-Virginië** (Engels: *State of West Virginia*) is 'n deelstaat in die Appalachegebied van die Verenigde State van Amerika geleë in die Appalache-streek - vandaar die bynaam *Mountain State*. Hier word een van die belangrikste karstgebiede op aarde aangetref. Sy grotte is die onderwerp van wetenskaplike navorsing, maar ook 'n toeriste-aantreklikheid. Wes-Virginië het 'n oppervlakte van 62&nbsp;755 vierkante kilometer (wat van die deelstaat die 41ste grootste in die Unie maak) en 'n bevolking van sowat 1,85 miljoen (as die Unie se 38ste mees bevolkte staat). Die hoofstad en grootste nedersetting is Charleston. Belangrike tradisionele ekonomiese sektore sluit die houtbedryf en steenkoolmynbou in. Daarnaas word ruolie en aardgas ontgin.
duimnael|links|Bridge River Valley, Wes-Virginië
duimnael|links|Charleston, Wes-Virginië
duimnael|links|Historiese houtkerk in die *Heritage Farm Museum and Village* in Harveytown wat die ou Appalache-leefstyl  laat herleef 
duimnael|links|Uitsig oor die Bluestone-riviervallei
duimnael|links|Mielievelde suid van Romney, soos gesien vanuit die Breakneck-uitsigpunt
Wes-Viginië word in die noorde deur Pennsilvanië, in die ooste deur Maryland en Virginië, in die suide deur Virginië, en in die weste deur Ohio en Kentucky begrens. Dit is op 20 Junie 1863 as die 35ste deelstaat wat tot die Unie toegelaat is. Wes-Virginië is een van drie Amerikaanse deelstate wat gevorm is deur afstigting van 'n bestaande deelstaat en die enigste wat losgebreek het van 'n Gekonfedereerde deelstaat, Virginië. Gedurende die Amerikaanse Burgeroorlog tussen 1861 en 1865 het dit 'n strategiese rol gespeel as grensstaat. Interessant genoeg bepaal die Amerikaanse grondwet dat in die geval van 'n afstigting toestemming verkry moet word van die oorspronklike deelstaat. Hierdie toestemming is nooit verkry nie. Ook is die stemming, wat in 1861 gehou is en waarydens burgers in 39 distrikte die afstigting van Wes-Virginië as Unionistiese deelstaat goedgekeur het, weens die stasionering van Unietroepe by stemlokale bevraagteken.

Distrikte in die ooste en suide was gekant teen die afstigting, maar is nogtans om politieke, ekonomiese en militêre redes ingesluit by die nuwe deelstaat. Die bergreeks wes van die Blue Ridge Mountains het Wes-Virginië se natuurlike oosgrens geword wat verdediging teen aanvalle deur Gekonfedereerde magte vergemaklik het. Een van die mees omstrede besluite was die insluiting van die sogenaamde Eastern Panhandle-distrikte wat die Gekonfedereerde saak gesteun het. Die doelwit was om Gekonfedereerde toegang tot die Baltimore- en Ohio-spoorweë, wat deur hierdie gebied geloop het en van groot belang was vir troepebewegings en die ekonomie van die deelstaat, te verhinder.

## Eksterne skakels 
;Toerisme
----
* *West Virginia Tourism*
;Geskiedenis
----
* *West Virginia Historical Society*
Marktl

**Marktl**, soms nie-amptelik Marktl am Inn genoem, is 'n markdorp in die Opper-Beierse distrik Altötting en administratiewe setel van die gelyknamige munisipaliteit waarin verskeie nedersettings saamgesluit het. Die dorp het bekendheid verwerf as geboorteplek van kardinaal Josef Ratzinger (Pous Benedictus XVI).

## Stigting - Geboortehuis Benediktus XVI 
Die stigting *Geburtshaus Papst Benedikt XVI.* is in 2005 gestig, en is die eienaar van die Geboortehuis van Pous Benedictus XVI in Marktl. 

### Geskiedenis 
Met die inwilliging van die 'Freisinger Bischofskonferenz' (Biskopskonferensie van Freiburg) het Wilhelm Schraml, Biskop van Passau, 'n kerklike stigting in openbare reg ter weg gebring. In Desember 2005 is dit amptelik herken deur die Beierse Staatsministerie vir onderwys en kultuur. Die „Stiftung Geburtshaus Papst Benedikt XVI.“ kon daarvoor die benodigde geld opbring, om vir die 80ste verjaarsdag van Benediktus XVI. op 16 April 2007 die geboortehuis in 'n eerste stap te open. Die veranderinge in die huis sal in die volgende maande geskied, sodat tot by die opening daarvan verskillende kamers vertoon kan word. In die selfde tyd organiseer die stigting en die verantwoordelike teologiereferent, Ludwig Raischl, voorwerpe vir die verskeie kamers. Die idee van die stigting was om die „Stiftung Geburtshaus Papst Benedikt XVI.“, aan hierdie oord die persoonlike en geestelike lewensweg van Pous Benediktus XVI ten toon te stel. Die inisiatief het oorspronklik gekom vanaf sy familie (onder andere Familie Werhahn in Neuss) en die voormalige aartsbiskop van Keulen, Josef Kardinaal Frings, wie se konsilieteoloog die destydse teologieprofessor Joseph Ratzinger (in Bonn) was. Webwerf: http://www.papsthaus.eu/

## Sien ook 
* Lys van gemeentes in Beiere

## Verwysings 
## Eksterne skakels 
* Geboortehuis van Pous Benedictus XVI. (*Joseph Alois Ratzinger*)
Maryland

**Maryland** (Engels: *State of Maryland*) is 'n deelstaat in die Middel-Atlantiese gebied van die Verenigde State van Amerika. Dit was die sewende deelstaat om die Grondwet van die Verenigde State te bekragtig (1787 in Philadelphia, Pennsilvanië). Die hoofstad is Annapolis en die grootste stad is Baltimore. Dit het 'n bevolking van omtrent 5,8 miljoen en 'n oppervlakte van 12&nbsp;407 vierkante kilometer. Maryland word in die noorde deur Pennsilvanië, in die ooste deur Delaware, in die suide deur Virginië en Washington, D.C., en in die weste deur Wes-Virginië begrens. Die Atlantiese Oseaan lê in die suide.

[duimnael|links|Getykom van [Chesapeake Bay]]
duimnael|links|Susquehanna-waterval
duimnael|links|Baltimore: Mount Vernon met Washington-monument
duimnael|links|Geografiese gebiede van Maryland
Maryland was oorspronklik 'n Britse kolonie, en was een van die dertien kolonies wat teen die Britse kroon opgestaan het.

Maryland se byname is *Old Line State*, *Free State*, *Little America* en *America in Miniature*. Die deelstaat se leuse is *Fatti maschii, parole femine* (Italiaans: manlike dade, vroulike woorde).

## Eksterne skakels 
; Toerisme
----
* *Visit Maryland*
; Geskiedenis
----
* *Maryland Historical Society*
Silesies

**Silesies** (Duits: *Schlesisch*, Silesies: *ślōnskŏ gŏdka*, *ślōnski*, somtyds ook *po naszymu*) maak deel uit van die Legitiese groep van die Wes-Slawiese tale, 'n subgroep van die Indo-Europese taalfamilie. Dit word meestal deur inwoners in Bo-Silesië in Pole gepraat, maar ook in Tsjeggië en Duitsland. In 2011 het 509 000 mense hulleself as moedertaalsprekers verklaar. ISO: *szl*.

## Alfabet 
Daar is nie 'n enkele Silesiese alfabet nie. Die Silesies-sprekers is gewoond daaraan om hulle taal met Poolse karakters te skryf. In 2010 is die nuwe Silesiese alfabet saamgestel, gebaseer op al die Silesiese manuskripte (daar is 10 van hulle). Dit word wyd op die Internet gebruik, asook in die Silesiese Wikipedia.

Aa Ãã Bb Cc Ćć Dd Ee Ff Gg Hh Ii Jj Kk Ll Łł Mm Nn Ńń Oo Ŏŏ Ōō Ôô Õõ Pp Rr Ss Śś Tt Uu Ww Yy Zz Źź Żż

## Verwysings 
## Eksterne skakels 
* Nuus in Silesies
Delaware

**Delaware** (Engels: *State of Delaware*) is 'n deelstaat in die Middel-Atlantiese gebied van die Verenigde State van Amerika. Die hoofstad is Dover en die grootste stad is Wilmington. 

Delaware het 'n bevolking van 0,9 miljoen en 'n oppervlakte van 6&nbsp;452 vierkante kilometer. Delaware word in die noorde deur Pennsilvanië, in die ooste deur New Jersey, en in die suide en weste deur Maryland begrens. Die Atlantiese Oseaan asook die Delaware Baai lê in die ooste. Delaware is die tweede kleinste deelstaat, maar dit is die eerste deelstaat wat tot die Unie toegelaat is. Danksy die ligging digby die Atlantiese Oseaan het die deelstaat 'n matige klimaat.

Delaware se byname is *The First State*, *The Small Wonder State*, *Blue Hen State*, en *The Diamond State*. Die deelstaat is vernoem na die Delawarerivier wat na Thomas West, 3de Baron De la Warr (1577-1618) vernoem is.

duimnael|links|*Brandywine Creek* staatspark
[duimnael|links|[Wilmington, Delaware]]
duimnael|links|Kaart van Delaware

## Eksterne skakels 
;Toerisme
----
* *Visit Delaware*
;Geskiedenis
----
* *Delaware Historical Society*
Mike Schutte

**Michael Richard Schutte** (9 Desember 1950 – 14 Julie 2008), beter bekend as **Mike Schutte**,  was 'n legendariese Suid-Afrikaanse swaargewig bokskampioen wat as "Die Tenk" bekend gestaan het. Schutte is op 9 Desember 1950 in Boksburg gebore. Hy het die SA swaargewigtitel in 1975 teen Jimmy Richards verower, maar dit weer in 1976 aan Gerrie Coetzee afgestaan. Sy afrigter was Alan Toweel.

Na sy boksloopbaan tot 'n einde gekom het, het Schutte in die openbare oog gebly as rofstoeier, akteur en sanger. Hy sal ook onthou word vir die talle Mike-grappies wat die rondte gedoen het, en wat hy self ook oorvertel het.

Schutte is op 14 Julie 2008 in 'n hospitaal in Vanderbijlpark oorlede.

## Filmografie 
Schutte is ook in die 1986-rolprent, *You Must Be Joking!* te sien saam met bekendes soos Carike Keuzenkamp, Kallie Knoetze, Leon Schuster, Rina Hugo en Janine Pretorius.

## Eksterne skakels 
* Die amptelike Mike Schutte webwerf 
* Schutte se boksrekord
Pous Innocentius

**Pous Innocentius** kan verwys na 'n aantal pouse en 'n teenpous van die Rooms-Katolieke Kerk nl:

*Pous Innocentius I (401 – 417).
*Pous Innocentius II (1130 – 1143).
*Pous Innocentius III (1179 – 1180). 'n Teenpous.
*Pous Innocentius III (1198 – 1216.
*Pous Innocentius IV (1243 – 1254).
*Pous Innocentius V (1276).
*Pous Innocentius VI (1352 – 1362).
*Pous Innocentius VII (1404 - 1406).
*Pous Innocentius VIII (1484 – 1492).
*Pous Innocentius IX (1591).
*Pous Innocentius X (1644 – 1655).
*Pous Innocentius XI (1676 – 1689).
*Pous Innocentius XII (1691 – 1700).
*Pous Innocentius XIII (1721 – 1724).
Pous Honorius II

**Honorius II**  was die 163ste pous van die Rooms-Katolieke Kerk.

## Biografie 
**Pous Honorius II** is gebore as **Lamberto Scannabecchi** ongeveer in 1060 in die gehuggie Fiagnano van die dorp Casalfiumanese naby Imola, Italië. Voor sy verkiesing was Lamberto eers aartsdeken van Bologna en later kardinaal-biskop van Ostia en Velletri (vanaf 1117) en pouslike legaat van Pous Callixtus II aan die hof van keiser Hendrik V (vanaf 1119).  Op 21 Desember  1124 volg hy Pous Callixtus II op en regeer tot sy dood op 13 Februarie 1130.  Hy word opgevolg deur Pous Celestinus II.
Die naam ‘Honorius’ beteken 'eerbaar'.

## Pontifikaat 
By die pousverkiesings in 1124 is Teobaldo Boccadipecaora tot Pous Celestinus II verkies, maar Roberto Frangipani het die verkiesing versteur met gewapende mag en het Scannabecchi as pous uitgeroep. Na 'n paar dae het Honorius bedank omdat hy nie deur geweld aan die mag wou kom nie.  Die kardinale wat Celestinus gesteun het, het dit goed ontvang.  Celestinus het na 'n baie kort pontifikaat bedank en Honorius is op 21 Desember 1124 regmatig tot pous verkies.

Tydens sy pontifikaat word die kloosterorde van die Norbertyne goedgekeur op 26 Februarie 1126 en ook die Orde van die Tempeliers.

Honorius het graaf Willem van Normandië in die ban gesit weens sy huwelik met die dogter van graaf Fulco van Anjou omdat sy naby familie was.  Graaf Roger van Sisilië is ook in die ban gesit weens sy aansprake op dele van Italië, wat deel was van die pouslike staat.

## Bibliografie 
* Duff, Eamon (2001). *Saints and Sinners: A History of the Popes*, Yale University Press. .
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .

## Verwysings 
## Eksterne skakels 
* 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
Virginië

**Virginië** (Engels: *Commonwealth of Virginia*) is 'n deelstaat aan die Atlantiese kus van die Verenigde State van Amerika. Dit is genoem na Elizabeth I van Engeland (*Virgin Queen*). Die hoofstad is Richmond en die grootste stad is Virginia Beach. Dit het 'n bevolking van sowat 8 miljoen en 'n oppervlakte van 110&nbsp;785 vierkante kilometer. Virginië word in die noorde deur Maryland en Wes-Virginië, in die suide deur Noord-Carolina en Tennessee, en in die weste deur Wes-Virginië en Kentucky begrens. Die Atlantiese Oseaan lê in die ooste. Virginië het 'n ryk geskiedenis van politieke gebeure. Verskeie van die Amerikaanse presidente is in Virginië gebore.

Virginië se byname is *Old Dominion* en *Mother of Presidents*.
[duimnael|links|'n Lugaansig van Fort Monroe. Die vyfhoekige kusfort het 'n belangrike rol in die [Amerikaanse Burgeroorlog gespeel en is tans 'n Nasionale Historiese Monument]]
[duimnael|links|Die [Blue Ridge Mountains|Blue Ridge-gebergte]]
duimnael|links|'n Werwelwind van vuur warrel in die Atlantiese sederbosse van die *Great Dismal Swamp Refuge*
duimnael|links|'n Spesiale amfibiese brandbestrydingsvoertuig, vervaardig deur *Bombardier*
duimnael|links|'n Hert by diee Tannerrif-uitkyk in Shenandoah Nasionale Park

## Eksterne skakels 
;Toerisme
----
* *Virginia is for Lovers*
;Geskiedenis
----
* *Virginia Historical Society | Virginia Museum of History & Culture*
New Jersey

**New Jersey** (Engels: *State of New Jersey*) is 'n deelstaat in die Middel-Atlantiese gebied van die Verenigde State van Amerika. Die hoofstad is Trenton en die grootste stad is Newark. New Jersey het 'n bevolking van omtrent 8,8 miljoen en 'n oppervlakte van 22&nbsp;608 vierkante kilometer. 

Dit word in die noorde deur New York, in die suide deur Delaware, en in die weste deur Pennsilvanië begrens. Die Atlantiese Oseaan lê in die ooste. New Jersey is die derde deelstaat wat tot die Unie toegelaat is. Dit was een van die dertien kolonies wat teen die Britse kroon gerebeleer het.

## Amerikaanse Onafhanklikheidsoorlog 
Baie belangrikste veldslae van die Amerikaanse Onafhanklikheidsoorlog het in New Jersey plaasgevind. Van hulle is:
* Slag van Princeton
* Slag van Trenton

New Jersey se bynaam is *Garden State*.

[duimnael|links|Die [Vryheidsbeeld (wat in New Jersey staan) met Jersey City in die agtergrond.]] 
duimnael|links|Newark

## Eksterne skakels 
;Toerisme
----
* *Visit New Jersey*
;Geskiedenis
----
* *The New Jersey Historical Society*
Pous Celestinus

**Pous Celestinus** kan verwys na 'n aantal pouse en / of  'n teenpous van die Rooms-Katolieke Kerk nl:

*Pous Celestinus I (422 – 432).
*Pous Celestinus II (1124). 'n Teenpous.
*Pous Celestinus II (1143 – 1144).
*Pous Celestinus III (1191 – 1198.
*Pous Celestinus IV (1241).
*Pous Celestinus V (1294).
Gerrie Coetzee

**Gerhardus Christian Coetzee** (gebore 8 April 1955 in Boksburg, sterf 12 Januarie 2023), beter bekend as **Gerrie Coetzee**, is 'n oudbokser en Suid-Afrika se beste swaargewigbokser tot nog toe.

Coetzee, wat in 'n Gereformeerde huis gebore is, was die eerste bokser uit Afrika wat om die wêreldswaargewigtitel meegeding het, en ook die eerste wat dit gewen het toe hy in 1983 vir Michael Dokes in Richfield, Ohio, in die tiende ronde uitgeslaan het. Oor sy loopbaan het hy 33 keer gewen, ses keer verloor en een keer gelykop geveg. Van sy 33 oorwinnings het hy 21 gevegte met 'n uitklophou beklink.

Hy het gedurende sy loopbaan probleme met sy regterhand gehad en moes drie operasies aan dié hand  ondergaan. Dit het aan hom twee byname besorg: "The Bionic Hand" en "Seer Handjies". Na aanleiding hiervan het Leon Schuster 'n liedjie getiteld "Gerrie 'Seer Handjies' Coetzee" opgeneem.

## Verwysings 
## Eksterne skakels 
* Coetzee se boksrekord
Pous Innocentius II

**Innocentius II**  was die 164ste pous van die Rooms-Katolieke Kerk.

## Biografie 
**Pous Innocentius II** is gebore as **Gregorio de Papareschi** in Rome, Italië uit die familie van die Guidoni.  Sy vader se naam was Giovanni.  Gregorio is as kardinaal-deken aangestel deur Pous Paschalis II.  Op 14 Februarie  1130 volg hy Pous Honorius II op en regeer tot sy dood op 24 September 1143.  Hy word opgevolg deur Pous Celestinus II.
Die naam ‘Innocentius’ beteken 'die onskuldige'.

## Pontifikaat 
**Pous Innocentius II** is tydens die sterwe van Pous Honorius II verkies.  Aangesien dit nie formeel die regte prosedure was nie, is sy verkiesing deur 'n aantal kardinale betwis en hulle kies Teenpous Anacletus II.  Met die hulp van keiser Lotarius III van die Heilige Romeinse Ryk en Bernard van Clairvaux het Innocentius daarin geslaag om Anacletus en sy opvolger Teenpous Victor IV (Gregorius) te verdryf.  Innocentius kroon Lotarius as keiser in die Lateraanse kerk op 4 Junie 1133.  Vanaf 29 Mei 1138 is sy pontifikaat nie meer betwis nie.

### Die tweede Lateraanse Konsilie 
Op 4 April 1139 begin **Pous Innocentius II** die tweede Lateraanse Konsilie.  Die vergadering van meer as 1000 geestelikes ekskommunikeer Roger II van Sisilië.  Die pous voltooi ook die kerk van Maria in Trastevere en raak betrokke in 'n geskil met koning Lodewyk VII van Frankryk.

### Geskrifte 
Op 7 Julie 1136 gee die pous 'n bul uit met die titel "Ex commisso nobis".  Die dokument bevat die vroegste verwysing na die Poolse taal.
Op 29 Maart 1139 gee die pous 'n bul uit met die titel "Omne datum optimum" waarin die order van die Tempeliers gestig word.

### Die verdrag van Mignano 
Die verdrag van Migano van 1139 beëindig die oorlog in Mezzogiorno en in 1130 word Roger II deur Teenpous Anacletus II tot koning gekroon.  Pous Innocentius II het nie verdrag of die titel van Roger erken nie.  In 1139 sterf die pouslike hertog Ranulf van Alife en Roger verower sy grondgebied.  Die pous en prins Robert II van Capua het probeer om hulle mag te herwin.  Roger se seun het die pous voorgelê by Galluccio en die pous gevange geneem.  Drie dae later op 25 Julie 1139 kroon Innocentius vir Roger as "rex Siciliae, ducatus Apuliae et principatus Capuae" (koning van Sisilië, hertog van Apulia en prins van Capua).  In 1143 het Innocentius probeer om die verdrag te nietig, maar Roger het dit voorkom.  In 1156 by die verdrag van Benevento het Roger II ooreengekom om 600 schifati skatting te betaal en nog 400 schifati vir nuut verowerde gebied.

## Bibliografie 
* Duff, Eamon (2001). *Saints and Sinners: A History of the Popes*, Yale University Press. .
* Maxwell-Stuart, P. G. (2002). *Chronicle of the Popes: The Reign-by-Reign Record of the Papacy from St. Peter to the Present*, Thames & Hudson. .
* Stroll, Mary (1991). Symbols As Power: The Papacy Following the Investiture Contest, Brill, Leyde.

## Verwysings 
## Eksterne skakels 
* 
* 
* 
* 
* 

## Nota 
Saamgestel en vertaal uit die Nederlandse, Engelse, Duitse en Franse wikipedia en aangevul uit ander bronne soos aangedui.

## Opvolging 
|}
KAA Gent

duimnael|300px|Die Jules Otten-stadion

**KAA Gent** is 'n Belgiese sportklub in die stad Gent wat veral vir sy sokkerafdeling bekend is. Behalwe sokker, het die klub ook afdelings vir onder meer gimnastiek, atletiek, boks, krieket, fietsry, skermkuns, hokkie, swem, waterpolo en tennis.

KAA Gent is in 1898 gestig as *ARA La Gantoise*. Die klub is in 1971 hernoem na *KAA Gent*. Die klub se grootste prestasie was toe hulle die *Beker van België* in 1964, 1984 en 2010 gewen het. Die klub se bynaam is ''Die Buffalo's''.

Hulle tuisveld is die Ghelamco-Arena wat 'n kapasiteit van 20 000 sitplekke het.

## Erelys 
**Kampioen van België** (1)
: 2015

**Beker van België** (4)
: 1964, 1984, 2010, 2022
: **Supercup** (1)
: 2015
  
: 
### Spelerskern 
## Beroemde sokkerspelers 
*  Richard Orlans
*  Jef Jurion
*  Armand Seghers
*  Michel De Wolf
*  Erwin Vandenbergh
*  Marc Degryse
*  Nicolas Lombaerts
*  Laurent Depoitre
*  Sven Kums
*  Foeke Booy
*  Ole Martin Årst
*  Søren Busk
*  Dominic Foley
*  Zsolt Petry
*  Alin Stoica
*  Ivica Dragutinović
*  Adnan Čustović
*  Dario Smoje
*  Alexandros Kaklamanos
*  Bryan Ruiz
*  Randall Azofeifa
*  Roberto Rosales
*  Mikkel Diskerud

## Eksterne skakels 
*KAA Gent se amptelike klubwerf
Partimage

**Partimage** is 'n nutsprogram vir Linux/Unix-stelsels om hardeskywe te kloon. Partimage kan partisies as 'n lêer op 'n skyf stoor in verskeie formate. Nutsprogramme soos Partimage is nuttig in baie situasies wat netwerk-administrateurs, asook ander rekenaargebruikers wat hul eie stelsels onderhou, dikwels teëkom.

## Algemene gebruike 
Sommige algemene gebruike vir Partimage is as volg:
* Rugsteuning van 'n hele hardeskyf of indiwiduele partisies. Die rugsteuning van 'n hele skyf is nuttig vir die herwin van inligting as 'n skyf faal of die data beskadig sou word.
* Grootskaalse ontplooiïng van bedryfstelsels. Organisasies met baie rekenaars waarvan die hardeware met mekaar ooreenstem kan Partimage of soortgelyke nutsprogramme gebruik om die uitrol van bedryfstelsels en sagteware te vergemaklik.

## Kenmerke 
Vir Windows gebruikers het Partimage ook eksperimentele ondersteuning vir die NTFS-lêerstelsel deur van NTFS-3G gebruik te maak. Partimage ondersteun die meeste Linux-lêerstelsels en kan aangetref word in die meeste Linux-verspreidings, insluitende Debian en die sogenaamde LiveDistros PING, Knoppix en SystemRescueCD.

Ander noemenswaardige kenmerke sluit in datakompressie van skyflêers, ondersteuning vir die rugsteuning/herstel vanaf 'n netwerk lêerbediener en dataversluiering.

## Verwysings 
## Eksterne skakels 
* Partimage Homepage 
* Partimage gebruikersposlys
Wisła Kraków

**Wisła Kraków** is 'n Poolse sokkerklub in Kraków. Die klub is in 1906 gestig.

## Erelys 
duimnael|regs|300px|Hulle tuisveld, die Stadion Henryka Reymana

**Poolse sokkerkampioen** (13)
: 1927, 1928, 1949, 1950, 1978, 1999, 2001, 2003, 2004, 2005, 2008, 2009, 2011
**2de plek** (12)
: 1923, 1930, 1931, 1936, 1947, 1948, 1966, 1981, 2000, 2002, 2006, 2010
**3de plek** (9)
: 1925, 1929, 1933, 1934, 1938, 1953, 1976, 1991, 1998
**Poolse Beker** (4)
: 1926, 1967, 2002, 2003
**2de plek** (6)
: 1951, 1954, 1979, 1984, 2000, 2008
**Poolse Superbeker** (1)
: 2001
**Liga-beker** (1)
: 2001
**Kampioeneliga** (1)
: 1951

## Europa 
**Europese Beker**
: Kwarteindronde (1978/1979)
**Europese Bekerwenners se beker**
: 1/8 finale (2x) 1967/68, 1984/85
**UEFA-beker**
: 1/8 finale 2002/03
**Intertoto**
: 1de plek (3x) 1970, 1971, 1973
**Chicago-trofee**
: 2007

## Verwysings 
## Eksterne skakels 
* 
* Amptelike klubwerf
Neu-Venedig

duimnael|Tipiese landskapstoneel in Neu-Venedig
duimnael|Die ligging van Neu-Venedig in die suidooste van Berlyn, oos van die meer Müggelsee

**Neu-Venedig** (letterlik "Nieu-Venesië") is 'n woonbuurt met talle naweekhuise in die Berlynse stadswyk Rahnsdorf. Sy naam is afgelei van die vyf kanale en die twaalf brûe wat daaroor gebou is. Die kanaalstelsel het 'n totale lengte van vyf kilometer.

Die buurt is aan die Müggelspreerivier tüssen die mere Dämeritzsee en Müggelsee suid van die laan Fürstenwalder Allee geleë. Die Spreerivier vorm hier 'n klein rivierdelta en vertak in vyf kanale. Neu-Venedig word in die ooste deur die straat Lagunenweg en in die weste en suide deur die Rialtoring omring. Die laasgenoemde straat loop oor vier brûe en het sy naam aan die Rialtobrug in Venesië te danke.

Die gebied was oorspronklik 'n vleiland wat deel uitgemaak het van die landgoed Rahnsdorf. In 1924, ná die stigting van *Großberlin* (Berlyn binne sy huidige grense), is met die bou van kanale begin om die gebied as ontspanningsterrein vir watersport te ontwikkel. Die terrein is tot en met 1926 droog gelê. Erwe op die sewe eilande van Neu-Venedig is vir twee Ryksmark per vierkante meter aan Berlyners verkoop. Alle erwe in die buurt is regstreeks aan een van hierdie kanale geleë en beskik dikwels oor hul eie vasmeerplek of boothuis. In die DDR-era het talle funksionarisse van die Sosialistiese Eenheidsparty van Duitsland (SED) hier oor naweekhuise (DDR-Duits: *Datschen*) beskik.

## Verwysings 
## Eksterne skakels 
* *rbb-online: Uitstappies na Neu-Venedig*
Legia Warskou

[duimnael|300px|Tuisveld: [Stadion Wojska Polskiego, Warskou]]
**Legia Warskou** (Pools: *Legia Warszawa*; [ˈlɛɡʲja varˈʂava]) is ’n professionele sokkerklub uit Warskou, Pole. Legia is die mees suksesvolle Poolse sokkerklub in die geskiedenis, met ’n rekord van 15 Ekstraklasa-kampioenskappe, 21 Poolse Bekertitels, en 6 Poolse Superbeker-trofeë. Die klub se tuisveld is die Poolse Leërstadion (*Stadion Wojska Polskiego*). Legia is die enigste Poolse klub wat sedert die Tweede Wêreldoorlog nog nooit uit die hoogste afdeling gerelegeer is nie.

Legia is tussen 5 en 15 Maart 1916 tydens militêre operasies in die Eerste Wêreldoorlog gestig, as die hoofsokkerklub van die Poolse Legioene. Ná die oorlog is die klub op 14 Maart 1920 in ’n offisierskasino in Warskou heraktiveer as Wojskowy Klub Sportowy Warszawa, en in 1923 herdoop tot Legia ná ’n samesmelting met ’n ander plaaslike klub, Korona. Dit het toe die amptelike hoofsokkerklub van die Poolse Leër geword: Wojskowy Klub Sportowy Legia Warszawa (Militêre Sportklub Legia Warskou). Van 1949 tot 1957 was Legia bekend as CWKS Warszawa (Sentrale Militêre Sportklub Warskou).

Legia het aan al die belangrikste UEFA-toernooie deelgeneem, en hul beste prestasies was in 1970, toe hulle die halfeindronde van die Europese Beker bereik het, en in 1991, toe hulle die halfeindronde van die UEFA Bekerwenner-beker gehaal het.

## Erelys 
**Poolse sokkerkampioen** **(15)**
: 1955, 1956, 1969, 1970, 1993, 1994, 1995, 2002, 2006, 2013, 2014, 2016, 2017, 2018, 2020, 2021 

**Poolse Cup** **(20)**
:1955, 1956, 1964, 1966, 1973, 1980, 1981, 1989, 1990, 1994, 1995, 1997, 2008, 2011,  2012, 2013, 2015, 2016, 2018, 2023

## Verwysings 
## Eksterne skakels 
* Amptelike klubwerf
Suid-Carolina

**Suid-Carolina** (Engels: *State of South Carolina*) is 'n deelstaat in die suidooste van die Verenigde State van Amerika. Die hoofstad en grootste stad is Columbia. 

Suid-Carolina het 'n bevolking van 5,2 miljoen en 'n oppervlakte van 82&nbsp;931 vierkante kilometer. Die deelstaat word in die noorde deur Noord-Carolina, en in die weste deur Georgia begrens. Die Atlantiese Oseaan lê in die ooste. Dit is die agtste deelstaat wat tot die Unie toegelaat is. Suid-Carolina was een van die oorspronklike 13 deelstate wat in opstand teen die Britse heerskappy gekom het. Dit was ook een van die deelstate wat die Gekonfedereerde State van Amerika gevorm het. Suid-Carolina was die eerste deelstaat wat van die Unie afgestig het (1860).

Suid-Carolina se bynaam is *The Palmetto State*. 'n Palmetto is 'n tipe van dwergpalm.

duimnael|links|Suid-Carolina se Staatshuis 
duimnael|links|Rainbow Row in Charleston, die oudste stad in die deelstaat wat in 1670 gestig is
duimnael|links|Die kusdorp Myrtle Beach is vir massatoerisme ontsluit
duimnael|links|Die Arthur Avenel Jr. Bridge (ook bekend as Cooper River Bridge) verbind die middestad van Charleston met Mount Pleasant
duimnael|links|Oggendmis in Februarie
[duimnael|links|Pragtige sonsopkoms oor die [Atlantiese Oseaan]]

## Eksterne skakels 
;Toerisme
----
* *Discover South Carolina*
;Geskiedenis
----
* *South Carolina Historical Society*
* *National Museum of American History: British South Carolina*
Massachusetts

**Massachusetts** (Engels: *Commonwealth of Massachusetts*) is 'n deelstaat in die Nieu-Engeland-streek van die Verenigde State van Amerika. Die hoofstad en grootste stad is Boston. Dit het 'n bevolking van omtrent 6,5 miljoen en 'n oppervlakte van 27&nbsp;336 vierkante kilometer. 

Massachusetts word in die noorde deur Vermont en New Hampshire, in die suide deur Rhode Island en Connecticut, en in die weste deur New York begrens. In die ooste lê die Atlantiese Oseaan. Dit was die sesde deelstaat wat tot die Unie toegelaat is. Massachusetts was die eerste deelstaat wat slawerny afgeskaf het.

Massachusetts se bynaam is *Bay State*.

duimnael|links|Pioneer Valley naby South Deerfield
duimnael|links|Uitsig oor Boston vanuit die Prudential Tower-wolkekrabber
duimnael|links|Rose Kennedy Greenway, Boston
duimnael|links|Old State House, Boston
duimnael|links|Old State House, Boston
duimnael|links|Skinny House, Boston
[duimnael|links|Pilgrim Monument in Provincetown, [Cape Cod]]
duimnael|links|Houthuis in die Gingerbread-styl, Martha's Vineyard
duimnael|links|Ocean Park in Oak Bluffs, Martha's Vineyard

## Eksterne skakels 
;Toerisme
----
* *Visit Massachusetts*
;Geskiedenis
----
* *Massachusetts Historical Society*
Rhode Island

**Rhode Island** (Engels: *State of Rhode Island*) is 'n deelstaat in die Nieu-Engeland-streek van die Verenigde State van Amerika. Dit is die kleinste van die vyftig Amerikaanse deelstate met 'n oppervlakte van 3,144 vierkante kilometers – maar ook dié met die langste amptelike naam. Die hoofstad en grootste stad is Providence. Rhode Island het 'n bevolking van omtrent een miljoen en was die 13de deelstaat wat tot die Unie toegelaat is. Die naam Rhode Island verwys na Aquidneck Island, wat ook Rhode Island genoem is. Providence Plantations verwys na die vasteland. Die Italiaanse seevaarder Giovanni da Verrazzano was die eerste Europeër om die gebied te besoek. Rhode Island word in die noorde en ooste deur Massachusetts en in die weste deur Connecticut begrens. Die Atlantiese Oseaan lê in die suide.

duimnael|links|Kaart van Rhode Island
duimnael|links|Block Island-voorgebergte, Rhode Island
duimnael|links|Providence
Rhode Island se byname is *The Ocean State* en *Little Rhody*.

## Eksterne skakels 
; Regeringswebtuistes
----
*  Amptelike webwerf
; Toerisme
----
*  
*  *Visit Rhode Island*
; Geskiedenis
----
*  *Rhode Island Historical Society*
Oregon

**Oregon** (Engels: *State of Oregon*) is 'n deelstaat in die Noordwestelike Stille Oseaan-streek van die Verenigde State van Amerika. Dit is die 33ste deelstaat wat tot die Unie toegelaat is. Die hoofstad is Salem en die grootste stad is Portland. 

Oregon het 'n bevolking van sowat 3,8 miljoen en 'n oppervlakte van 255&nbsp;026 vierkante kilometer. Na die deelstaatbewoners word in Engels as *Oregonians* verwys. 

Oregon word in die noorde deur Washington (deelstaat), in die ooste deur Idaho, en in die suide deur Kalifornië en Nevada begrens. In die weste lê die Stille Oseaan. Die Cascade-gebergte, wat in die westelike gebied lê, is deur vulkaniese bedrywigheid gevorm. Die oostelike gebied is hoofsaaklik woestynagtig.

Die Columbiarivier vorm vir 480&nbsp;km die grens tussen dié deelstaat en Washington.

Oregon se bynaam is *Beaver State*. Die etimologie van die naam Oregon is onbekend.

[duimnael|links|[Kratermeer in Oregon]]
[duimnael|links|[Mount Hood, met Trilliummeer in die voorgrond.]]
[duimnael|links|[Strawberryberg in Oregon]] 

## Verwysings 
## Eksterne skakels 
;Toerisme
----
* *Travel Oregon*
;Geskiedenis
----
* *Oregon Historical Society*
Washington (deelstaat)

**Washington** (Engels: *State of Washington*, uitgespreek  /ˈwɒʃɪŋtən/) is 'n deelstaat in die Noordwestelike-Stille Oseaan-streek van die Verenigde State van Amerika. Die staat is vernoem na George Washington, die eerste president van die Verenigde State. Die hoofstad is Olympia en die grootste stad is Seattle. 

Washington het 'n bevolking van omtrent 7,6 miljoen en 'n oppervlakte van 184&nbsp;827 vierkante kilometer. Dit is die 42ste deelstaat wat tot die Unie toegelaat is. Washington word in die noorde deur die Kanadese provinsie Brits-Columbië, in die ooste deur Idaho, en in die suide deur Oregon begrens. In die weste lê die Stille Oseaan. Die berg Saint Helens is 'n aktiewe vulkaan in die suidweste van die staat; dit het laas in 1980 uitgebars.

Die Columbiarivier vorm vir 480&nbsp;km die grens tussen dié deelstaat en Oregon.

Washington se bynaam is *The Evergreen State*. Dit is die enigste deelstaat wat na 'n president vernoem is.

[duimnael|links|Die berg [Saint Helens, slegs 'n dag voor die vulkaan uitgebars het in Mei 1980]]
duimnael|links|Die berg Saint Helens in 2007
duimnael|links|Olympic National Park: Abbey Island, soos gesien van Ruby Beach*Foto:John Fowler, Nieu-Meksiko*
duimnael|links|Olympic National Park: Abbey Island en Ruby Beach in April 2010*Foto:John Fowler, Nieu-Meksiko*

## Eksterne skakels 
;Toerisme
----
* *Experience Washington*
;Geskiedenis
----
* *Washington State Historical Society*
V-Model

regs|duimnael|450px|Diagram van die V-Model bestuursmetode
Die **V-Model** is 'n abstrakte, omvattende projekbestuurstruktuur vir die ontwikkeling van veral stelsels in inligtingstegnologie.  Die naam word verleen aan die V-vormige daarstelling van die Projekelemente soos stelseldefinisie en toetsing wat rofweg afgebreek word volgens hul tydsposisie en besonderhede.

Die idee vir die V-vormige voorstelling is oorspronklik deur Barry Boehm geopper in 1979.  Die eerste V-Model is in 1986 in Duitsland ontwikkel.  Aanvanklik is die model hoofsaaklik gebruik vir die ontwikkeling van IT-projekte in die openbare sektor daar maar is later ook deur die privaatsektor in gebruik geneem. As 'n reël word 'n nuwe variant van die V-Model ontwikkel wanneer daar verbeterings geïdentifiseer word.

In teenstelling met klassieke Fasemodelle word daar in die V-Model slegs aktiwiteite en resultate gedefinieer sonder 'n streng chronologiese volgorde.  In besonder het dit ook nie die tipiese aanvaarding wat gewoonlik 'n fase definieer nie.  Verder is dit moontlik om die Aktiwiteite van die V-Model op 'n Watervalmodel of 'n Spiraalmodel af te beeld.

## Geskiedenis 
In 1986 het die Duitse Federale Ministerie van Verdediging twee projekte van stapel gestuur wat uiteindelik gelei het tot die ontwikkeling van die model:

* *Sagteware-ontwikkelingsomgewing vir inligtingstelsels* (SEU-IS) en
* *Sagteware ontwikkelingsomgewing vir wapens en wapengebruikstelsels* (SEU-WS)

Die doelwitte van die projekte was om:

* Die koste van die algehele sagteware ontwikkelings- en onderhoudsproses deursigtig te maak en sodoende te beperk.
* Om gepaste stappe te doen om 'n minimum-standaard vir sagtewarekwaliteit te waarborg of om voortdurend daarop te verbeter.
* Om die vergelykbaarheid van aanbiedinge deur derde partye te verseker en om groter onafhanklikheid van enkele verskaffers te verseker.
* Die in huis ontwikkeling van sagteware te standaardiseer en deursigtiger te maak.

## Die Grondbeginsels van die V-Model 
Die V-Model vat 'n ry van soortgelyke aktiwiteite saam in 'n sogenaamde aksieblok.  Van hierdie aksieblokke word in alle projekte aangewend en word daarom as die kern van die V-Model beskou.  Hierdie blokke sluit die volgende in:

# Projekbestuur
# Kwaliteitsversekering
# Konfigurasiebestuur
# Probleem- en veranderingsbestuur

Die V-model definieer 'n reeks dokumente wat as produkte beskryf word.  Hierdie produkte voeg enkele temas tesame.  "Produkte" wat 'n sterk inhoudelike samehang het word dan saamgegroepeer in dieselfde produkgroepe.  'n Belangrike kenmerk van die V-model in teenstelling met die waterval-model is dat dit ewe veel klem lê op ontwikkeling en verifikasie.  Die ontwerp van die sagteware insluitend die verifikasie word opgedeel in 'n aantal fases wat dan die vooraf gedefinieerde produkte oplewer.  Die produkte van elke fase vorm die basis van die volgende fase en daar kan dus nie begin word met 'n nuwe fase alvorens die produkte van die vorige fase nie gelewer is nie.  Die proses word vir elke fase herhaal en word daar elke keer 'n nuwe basis daargestel  met die gevolg dat die vertroue in die stelsel met elke fase groei.
Ringnekpapegaai

duimnael| *Psittacula krameri*

Die **ringnekpapegaai** (*Psittacula krameri*) is 'n tropiese parkiet wat in Afrika en Suid-Asië voorkom. Hulle word algemeen as troeteldiere aangehou.

## Ander name 
* Engels: *Rose-ringed Parakeet*
* Wetenskaplike naam: *Psittacula krameri*

## Sien ook 
* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name
Minneapolis

**Minneapolis** (Engels: [mɪniˈæpəlɪs], ) is die administratiewe setel van die distrik Hennepin County in die Amerikaanse deelstaat Minnesota, en die groter een van die sogenaamde *Twin Cities* ("Tweelingstede"), 'n metropolitaanse gebied in oostelike Sentraal-Minnesota wat na sy twee grootste nedersettings, Minneapolis en Saint Paul (die deelstaathoofstad), genoem is. Minneapolis, wat aan weerskante van die Mississippirivier geleë is, het 'n bevolking van meer as 428&nbsp;000, met sterk Skandinawiese en Lutherse invloede.

Die naam Minneapolis kom van die Dakota-woord *mni* (water) en die Griekse woord *polis* (stad). Minneapolis se bynaam is *City of Lakes*.

Minneapolis was in onlangse jare wêreldwyd in die nuus vir beide die moord op George Floyd (in 2020 deur 'n polisiebeampte) en Renée Good (in 2025 deur 'n ICE-beampte).

## Vervoer 
[duimnael|links|Die [Minneapolis-Saint Paul Internasionale Lughawe in 2012]]
Die Minneapolis-Saint Paul Internasionale Lughawe (MSP), geleë in die suide van die metropolitaanse Twin Cities-gebied (twaalf myl suidoos van Minneapolis en tien myl suidwes van St. Paul se middestad), is 'n belangrike spilpunt in die sogenaamde Upper Midwest-streek van die Verenigde State – met reistye van slegs een uur vanuit die meeste groter stedelike nedersettings in die Amerikaanse Middel-Weste en 'n vliegtyd van tussen twee en drie uur vanaf die Oos- of Weskus. Ook is daar regstreekse vlugte na verskillende bestemmings in die buiteland.

## Bekende boorlinge 
* J. Paul Getty, oliemagnaat (1892–1976)
* Prince, popsanger (1958−2016)

## Susterstede 
## Verwysings 
## Eksterne skakels 
* 
*  Amptelike webwerf
*
Bibron se erdslang

**Bibron se erdslang** (*Typhlops bibronii*) is 'n onskadelike, primitiewe erdslang wat in Suider-Afrika voorkom. 

Bibron se erdslang het 'n donker, geskubde vel wat van nut is by die slang se ondergrondse habitat. Die oorvleulende skubbe is fyn, glad en glansend en dek die hele liggaam. Die stomp kop bevat die slang se oë - twee donker klein kolletjies of vlekkies - en 'n halfmaanvormige mond, met 'n tandlose onderkaak, aan die onderkant. Die kort, stomp stert eindig in 'n kort sekel, 'n eienskap wat ook by ander erdslange voorkom.

Dié erdslang kom meestal in die hoëvelde en kusgrasvelde van die oostelike dele van Suider-Afrika voor.

Die slang se dieet bestaan uit insekte, veral termiet- en mierlarwes. Hy jag hoofsaaklik ondergronds en word slegs bo-gronds waargeneem na swaar reëns.

Die wyfie lê telkens tussen vyf en twaalf eiers wat binne 'n week uitbroei.

## Sien ook 
* Alfabetiese lys van slange

## Bronnelys 
**Slange* (1986), deur Rod Patterson. Eerste uitgawe. Struik uitgewers: Kaapstad. 
**Die Natuurlewe van Suider-Afrika* (2000), deur Vincent Carruthers. Struik uitwegewers.
Faith Like Potatoes

duimnael|regs|Angus Buchan tydens die 2010 *Mighty Men*-konferensie.

**Faith Like Potatoes** is 'n Suid-Afrikaanse rolprent wat op 27 Oktober 2006 vrygestel is. Die rolprent is gebaseer op 'n boek met dieselfde naam wat Angus Buchan in 1988 uitgegee het. Die regisseur was Regardt van den Bergh. Dit het ongeveer R3&nbsp;580&nbsp;335 by die loket verdien.

## Genre 
Die rolprent is 'n drama.

## Hoofrolspelers 
* Frank Rautenbach as Angus Buchan
* Jeanne Neilson as Jill Buchan
* Hamilton Dlamini as Simeon
* Sean Michael as Fergus Buchan
* Casper Badenhorst as Koos
* Matthew Dylan Roberts as Percy
* Anton Treurnich as Steyn
* Candice D'Arcy as Joanne
* Morne Theunissen as John
* Rochelle Buchan as Morag

## Storie 
Die rolprent is 'n ware verhaal gebaseer op die lewe van Angus Buchan, 'n Zambiese boer van Skotse afkoms, wat sy plaas te midde van politieke onrus verlaat en na KwaZulu-Natal trek op soek na 'n beter lewe. Maar die nuwe lewe is moeiliker as verwag en hy verval gou in 'n vernietigende siklus van vrees en haat. Hy bekeer hom egter later en word 'n vurige organiseerder van samekomste om te bid vir reën.

## Verwysings 
## Eksterne skakels 
* Die rolprent se amptelike webwerf
*
Connecticut

**Connecticut** (Engels: *State of Connecticut*, afgekort CT) is 'n deelstaat in die Nieu-Engeland-streek van die Verenigde State van Amerika. Die hoofstad is Hartford en die grootste stad is Bridgeport. Dit het 'n oppervlakte van 14&nbsp;356 vierkante kilometer en 'n bevolking van sowat 3,6 miljoen. Dit was die vyfde deelstaat wat tot die Unie toegelaat is. Connecticut word in die noorde deur Massachusetts, in die ooste deur Rhode Island, en in die weste deur New York begrens. In die suide lê die Long-Island-Sont en die Atlantiese Oseaan.

Voor die 17de eeu is die gebied deur die inheemse Mohegan-stam bewoon. Die eerste ontmoeting tussen die inwoners en Europeërs het plaasgevind toe die Nederlandse ontdekkingsreisiger Adriaen Block die gebied in 1614 besoek het.

Connecticut se byname is *The Constitution State* en *The Nutmeg State*. Die naam Connecticut kom van die Mohegaanse woord *quinnitukqut* wat beteken 'plek van die lang getyrivier'.

[duimnael|links|[Hartford]]
links|duimnael|Bear Mountain, die hoogste *spits* in Connecticut. Mount Frissell is die hoogste *landskap*

## Verwysings 
## Eksterne skakels 
;Amptelike webtuiste
----
*  *Official State Website*
;Toerisme
----
* *Connecticut Office of Tourism*
;Geskiedenis
----
* *Connecticut Historical Society*
;Wiki-webtuistes
----
*